บาทเปิด 30.25/28 บาทต่อดอลลาร์ แนวโน้มแกว่งกรอบแคบ
เงินบาทเปิดตลาด 30.25/28 บาทต่อดอลลาร์ แนวโน้มแกว่งกรอบแคบ ตลาดไร้ปัจจัยใหม่หนุนทิศทาง มองกรอบ 30.20-30.30บาทต่อดอลลาร์
22 ต.ค. 2562

เงินบาทเปิดตลาด 30.25/28 บาทต่อดอลลาร์ แนวโน้มแกว่งกรอบแคบ ตลาดไร้ปัจจัยใหม่หนุนทิศทาง มองกรอบ 30.20-30.30บาทต่อดอลลาร์
นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 30.25/28 บาท/ดอลลาร์ ใกล้เคียงกับเย็นวานนี้ที่ปิดตลาดที่ระดับ 30.26 บาท/ดอลลาร์
วันนี้คาดว่าเงินบาทจะเคลื่อนไหวอยู่ในกรอบแคบๆ เนื่องจากยังไม่มีปัจจัยใหม่ทั้งในประเทศและต่างประเทศที่จะมีผลต่อค่าเงินมากนักในวันนี้ แต่มองว่าเงินบาทยังมีทิศทางแข็งค่าเช่นเดียวกับสกุลเงินอื่นๆ ในภูมิภาคที่แข็งค่าเมื่อเทียบกับดอลลาร์
"บาทวันนี้คงเคลื่อนไหวแคบๆ เพราะยังไม่มีปัจจัยอะไรใหม่ๆ ทั้งในประเทศ และต่างประเทศ ทิศทางยังแข็งค่าเช่นเดียวกับสกุลเงินอื่นๆ ในภูมิภาค เพียงแต่บาทเราอาจจะแข็งมากกว่า" นักบริหารเงินระบุ
นักบริหารเงิน คาดว่า วันนี้เงินบาทจะเคลื่อนไหวในกรอบ 30.20-30.30 บาท/ดอลลาร์